Market Timing P.M. – บล.กสิกรไทย
Support : 1245, 1235 Resistance : 1270, 1280 SET เคลื่อ …
27 เม.ย. 2563

Support : 1245, 1235
Resistance : 1270, 1280
SET เคลื่อนไหวอยู่ระหว่าง 1258-1272 ขณะที่ ปิดตลาดช่วงเช้าอยู่ที่ระดับ 1266.80 จุด เพิ่มขึ้น 8.02 จุด หรือ +0.64% ด้วยมูลค่าซื้อขายรวม 2.53 หมื่นล้านบาท
เช้านี้ SET เปิดกระโดดขึ้น ไม่ผ่านแนวต้านบริเวณ 1270 และเกิดการถอยตัวลงมาใหม่ ในขณะที่ด้านสัญญาณของ RSI ระดับชั่วโมง แกว่งตัวผันผวนแถวโซนกลาง หลังจากที่ได้เกิด divergence เชิงลบขึ้นในโซนสูง จึงคงประเมินบ่ายนี้ SET ยังคงมีความเสี่ยงที่จะเกิดการถดถอยตัวลง โดยมีระดับแนวรองรับแรกที่บริเวณ 1245 และมีแนวรองรับถัดไปที่บริเวณ 1235 ขณะที่ด้านแนวต้านยังคงอยู่ที่บริเวณ 1270 และ 1280 ซึ่งยังน่าจะผ่านได้ลำบาก
KCE ภาพระดับชั่วโมง ราคาได้ยกตัวขึ้นมาทำจุดสูงที่ต่ำลงบริเวณ 15.6 ก่อนถดถอยตัวลงหลุดแนวเส้นเชื่อม low to low แถว 15 พร้อมด้วย vol ที่เพิ่มสูงขึ้น ด้านสัญญาณของ MACD อ่อนแรงลงใต้ Signal line จากแดนบวกเข้าสู่แดนลบ เปิดความเสี่ยงที่ราคาจะเกิดการอ่อนตัวลงต่อ แนะขายทำรอบ โดยมีเป้ารอซื้อกลับที่ 13.8 และ 13 ขณะที่ใช้การข้ามผ่าน 15 เป็น stop loss ยอมซื้อกลับ